CELEX: 32014D0173
Language: et
Date: 2014-03-18 00:00:00
Title: 2014/173/ÜVJP: Poliitika- ja julgeolekukomitee otsus BiH/21/2014, 18. märts 2014 , Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema nimetamise kohta ning otsuse BiH/17/2011 kehtetuks tunnistamise kohta

29.3.2014   
            
            
               ET
            
            
               Euroopa Liidu Teataja
            
            
               L 95/29
            
         POLIITIKA- JA JULGEOLEKUKOMITEE OTSUS BiH/21/2014,
   18. märts 2014,
   Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema nimetamise kohta ning otsuse BiH/17/2011 kehtetuks tunnistamise kohta
   (2014/173/ÜVJP)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 12. juuli 2004. aasta ühismeedet 2004/570/ÜVJP Euroopa Liidu sõjalise operatsiooni kohta Bosnias ja Hertsegoviinas, (1) eriti selle artiklit 6,
   ning arvestades järgmist:
   
               (1)
            
            
               Ühismeetme 2004/570/ÜVJP artikli 6 lõike 1 kohaselt volitas nõukogu poliitika- ja julgeolekukomiteed tegema asjakohaseid otsuseid ELi operatsiooni ülema nimetamise kohta.
            
         
               (2)
            
            
               Poliitika- ja julgeolekukomitee võttis 14. jaanuaril 2011 vastu otsuse BiH/17/2011, (2) millega nimetati Euroopa liitlasvägede ülemjuhataja asetäitja (DSACEUR) kindral Sir Richard SHIRREFF Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülemaks.
            
         
               (3)
            
            
               NATO otsustas kindral Sir Richard SHIRREFFi asemel nimetada Euroopa liitlasvägede ülemjuhataja asetäitjaks kindral Sir Adrian BRADSHAW. Kindral Sir Adrian BRADSHAW ametiaeg algab 28. märtsil 2014. Kindral Sir Adrian BRADSHAW peaks alates nimetatud kuupäevast asendama kindral Sir Richard SHIRREFFi ka Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema mandaadi täitmisel.
            
         
               (4)
            
            
               Otsus BiH/17/2011 tuleks seetõttu kehtetuks tunnistada.
            
         
               (5)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises.
            
         
               (6)
            
            
               12. ja 13. detsembril 2002 Kopenhaagenis toimunud Euroopa Ülemkogul võeti vastu deklaratsioon, milles sätestatakse, et „Berlin Plusi” kokkuleppeid ja nende rakendamist kohaldatakse üksnes nende liidu liikmesriikide suhtes, kes on kas NATO liikmed või programmi „Partnerlus rahu nimel” osalisriigid ning on sellest tulenevalt sõlminud NATOga kahepoolseid julgeolekukokkuleppeid,
            
         ON VASTU VÕTNUD KÄESOLEVA OTSUSE:
   Artikkel 1
   Kindral Sir Adrian BRADSHAW nimetatakse Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülemaks alates 28. märtsist 2014.
   Artikkel 2
   Otsus BiH/17/2011 tunnistatakse käesolevaga kehtetuks.
   Artikkel 3
   Käesolev otsus jõustub 28. märtsil 2014.
   
      Brüssel, 18. märts 2014
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 252, 28.7.2004, lk 10.
   
      (2)  Poliitika- ja julgeolekukomitee 14. jaanuari 2011. aasta otsus BiH/17/2011 Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema nimetamise kohta (ELT L 18, 21.1.2011, lk 41).